da en da nl ca da da da es da da da da da en da da da da da en da da pl da en da en da da da da da da en sv da pl da en da en da da da da da da da da da da da pl da da da da da da da da da da da da da pl da da da da da da da nb da da en da da da da da da da da de da da da da da da da da da da da da da nl da en da da es nl da
Krigsmuseet er nu klar med nye foredrag i efteråret | Krigsmuseet
1.8.2022 09:00:00 CEST | Krigsmuseet
Efterårets program for foredragsrækken Fad & Foredrag på Krigsmuseet er nu klar – det byder på alt fra Lars Møllers fantastiske historie om Operation Bøllebank til det dramatiske stormløb på København og en masse andet.
Til efteråret slår Krigsmuseet igen dørene op for den populære foredragsrække Fad & Foredrag.
Fad & Foredrag er Krigsmuseet fyraftenskoncept, hvor krigsaficionados og historietørstige hver måned får serveret en kold fadøl og et lunefuldt foredrag efter museets lukketid.
Billetten giver også gratis adgang til Krigsmuseets øvrige udstillinger fra kl. 16 samme dag.
Efterårets program byder på følgende fire Fad & Foredrag:
Fad & Foredrag: Operation Bøllebank
Operation Bøllebank er en af de mest omtalte danske militæroperationer i nyere tid. Udover at være første gang, danske soldater var i kamp siden 2. Verdenskrig, blev operationen også udgangspunktet for en ophedet debat om dansk krigsdeltagelse. Pensioneret oberst Lars Møller fortæller til næste Fad & Foredrag.
Da danske soldater under Operation Bøllebank i 1994 kæmpede mod bosnisk-serbiske styrker i det tidligere Jugoslavien, skrev de Danmarkshistorie. Det var nemlig første gang i næsten halvtreds år, at danske soldater var i væbnet kamp.
Operation Bøllebank var kulminationen på de voksende spændinger mellem FN-styrkerne og de bosniske serbere under borgerkrigen i det tidligere Jugoslavien.
Som fredsbevarende styrke befandt de bl.a. danske FN-soldater sig i et meget kompliceret militært, politisk og kulturelt miljø. Netop derfor var det også opsigtsvækkende, da de danske Leopard-1 kampvogne besvarede ilden fra et bosnisk-serbisk bagholdsangreb.
Lars Møller, der er pensioneret oberst, deltog selv i operationen. Han vil fortælle om baggrunden for aktionen, det helt nye i, Danmark pludselig befandt sig i kamp og hvilke konsekvenser hændelsen fik for fremtidige FN-operationer.
Tid: torsdag, den 22. september 2022 kl. 17.00 – 19.00
Sted: Krigsmuseet. Tøjhusgade 3, 1220 Kbh K.
Billetten inkluderer en kold fadøl for gæster over 18 år, til gæster under 18 år inkluderer billetten en vand.
Billetten giver også gratis adgang til Krigsmuseets øvrige udstillinger fra kl. 16 samme dag.
Fad & Foredrag: 1864 - Døden har en årsag
Krigen i 1864 betød, at Danmark mistede en tredjedel af sit landområde og 40% af sin befolkning, da grænsen blev trukket ved Kongeåen. Men også på anden vis blev befolkningen ramt hårdt af krigens følger. Jens Jacob Beck fra Historiecenter Dybbøl Banke fortæller om døden i krig til næste Fad & Foredrag.
I krig er vi villige til at acceptere døden i et vist omfang. Soldater dør på slagmarken som følge af kugler, granater, bajonetstød og sabelhug. Men for op mod en fjerdedel af de døde soldater i 1864 var dette ikke årsagen.
De danske soldater skulle nemlig ikke kun kæmpe mod preussiske og østrigske tropper, men også de epidemiske sygdomme, der spredte sig på slagmarken og i de ofte trange lejre.
Og det var ikke bare soldater, der måtte lade livet. For selvom de civile ikke blev set som militære mål, ramte soldaternes epidemiske sygdomme også den del af befolkningen, der intet havde med krigen at gøre.
Jens Jacob Beck fra Historiecenter Dybbøl Banke vil tale om døden i krigen med udgangspunkt i øjenvidneberetninger og skæbnefortællinger fra nogle af de mennesker, der oplevede krigen tæt på.
Tid: torsdag den 27. oktober 2022 kl. 17.00 – 19.00
Sted: Krigsmuseet. Tøjhusgade 3, 1220 Kbh K.
Billetten inkluderer en kold fadøl for gæster over 18 år, til gæster under 18 år inkluderer billetten en vand.
Billetten giver også gratis adgang til Krigsmuseets øvrige udstillinger fra kl. 16 samme dag.
Fad & Foredrag: Stormen på København
Natten mellem 10. og 11. februar 1659 er en skæbnestund for det dansk-norske kongerige. Danmark er på rekordtid blevet invaderet af svenske tropper, og kun København står tilbage. Isvinteren bider, og København er omringet. For den svenske konge Karl d. 10 Gustav er stormløbet et nådestød, der for alvor skal knægte den danske rival.
Han og den svenske hær er blevet opmuntret af deres talrige sejre, og de svenske soldater er allerede blevet lovet en gunstig plyndring af hovedstaden.
Men virkeligheden blev en anden. Den nat holdt København stand. Borgerne i byen kæmpede for deres hjem og var forberedt på det svenske stormløb. Faktisk blev det en regulær katastrofe for de svenske styrker. Belejringen af byen fortsatte indtil en fredsaftale i 1660 med mægling fra europæiske stormagter. Skåne, Halland og Blekinge var blevet afstået til Sverige ved freden efter den første Karl Gustav krig 1657-58.
Danskerne håbede at få de tabte landsdele tilbage, nu da den anden Karl Gustav Krig var endt med et svensk nederlag, men sådan gik det ikke.
En indirekte følge af krigen blev, at hovedstadens standhaftige forsvarer, kong Frederik 3., fik opbakning af byens borgere til at indføre enevælden, da krigen var forbi.
Den nye styreform samlede al magt i landet hos kongen og indførte arvekongedømme. Således mistede den gamle højadel magt og politisk indflydelse.
Men hvordan lykkedes det københavnerne at holde svenskerne stangen? Hvad skete der under belejringen af København og ved den dramatiske storm på byen i februar for omkring 360 år siden?
Det vil seniorforsker Poul Grinder-Hansen fortælle om til dette Fad & Foredrag, hvor vi i Tøjhuset endda er helt tæt på der, hvor historien udspillede sig.
Tid: torsdag, den 17. november 2022 kl. 17.00 – 19.00
Sted: Krigsmuseet. Tøjhusgade 3, 1220 Kbh K.
Billetten inkluderer en kold fadøl for gæster over 18 år, til gæster under 18 år inkluderer billetten en vand.
Billetten giver også gratis adgang til Krigsmuseets øvrige udstillinger fra kl. 16 samme dag.
Krigsmuseet er desværre ikke egnet for gangbesværede eller kørestolsbrugere.
Fad & Foredrag: Jutta Graae - Modstandsbevægelsens storfyrstinde
Fra sparekasseassistent til modstandslegende – Jutta Graae var blandt de vigtigste danskere, der trodsede tyskerne under besættelsen. Hør historien om, hvordan ”Storfyrstinden” trak i trådene og blev et bindeled modstanden imod tyskerne.
Egentlig var Jutta bare sparekasseassistent i en bank ved Gråbrødre Torv. Men hun havde også nære venner i den engelske sabotageorganisation. Det ledte hende ud på en helt særlig rejse som en af de første modstandskvinder i Danmark.
Allerede i oktober 1939 tilbød hun igennem sin bank briterne at modtage og hjælpe allierede agenter med at sabotere forsyninger af jernmalm fra Sverige ned til Hitlers våbenfabrikker og til at sprede engelsk propaganda i Skandinavien.
Efter tyskernes invasion i Danmark 9. april 1940 støttede Jutta Graae den danske efterretningstjeneste med at smugle spionage om tyskerne til London over Sundet. Samtidig var hun en af Londons betroede, der fordelte store pengesummer til sabotage, illegale blade og menneskesmugling.
For de danske efterretningsofficerer var Jutta Graae Storfyrstinden. I den svenske efterretningstjeneste var hendes dæknavn Röda Neljikan og set fra London var hun Haddock.
Trine Engholm Michelsen, der er forfatter og forsker ved Forsvarsakademiet, vil fortælle, hvordan det lykkedes en kvinde at gøre sig gældende i et traditionelt ekstremt maskulint miljø som militær spionage, og om hvordan det var at skrive en bog om et menneske, hvis hele liv hvilede på hemmeligheder, og hvis tavshed og beskedenhed om sin person også havde at gøre med, at hun var kvinde.
Tid: torsdag, den 15. december 2022 kl. 17.00 – 19.00
Sted: Krigsmuseet. Tøjhusgade 3, 1220 Kbh K.
Billetten inkluderer en kold fadøl for gæster over 18 år, til gæster under 18 år inkluderer billetten en vand.
Billetten giver også gratis adgang til Krigsmuseets øvrige udstillinger fra kl. 16 samme dag.
Krigsmuseet er desværre ikke egnet for gangbesværede eller kørestolsbrugere.
Tlf:41 20 61 51tfr@natmus.dk
41 20 60 80http://krigsmuseet.dk
Fad & Foredrag er Krigsmuseet fyraftenskoncept, hvor historietørstige får serveret en kold fadøl og et lunefuldt foredrag efter museets lukketid.
Følg pressemeddelelser fra Krigsmuseet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Krigsmuseet
Foredrag: Katastrofe, krig og kaos i 186422.9.2022 08:00:00 CEST | Pressemeddelelse
Med et skæbneslag blev Danmark revet itu i 1864. En tredjedel af riget blev taget, 40% af befolkningen udgik og landet blev for alvor en småstat. Men et ufortalt kapitel i historien om 1864 er, at krigens død og ødelæggelse spredte sig til alle niveauer af samfundet. Jens Jacob Beck fra Historiecenter Dybbøl Banke fortæller til næste Fad & Foredrag
Efterårsferie på Krigsmuseet: I krig for Christian 4.15.9.2022 12:38:57 CEST | Pressemeddelelse
Med ringridning, kanonladning, flag-tydning og udklædning i både kjole og rustning kan børnefamilier udmærke sig til at indgå i Christian 4.s helt egen ridderorden ”Den væbnede arm”
Foredrag: Sådan ændrede Operation Bøllebank Danmarks udenrigspolitik15.8.2022 10:20:50 CEST | Pressemeddelelse
Operation Bøllebank er en af de mest omtalte danske militæroperationer i nyere tid. Udover at være første gang, danske soldater var i kamp siden 2. Verdenskrig, blev operationen også udgangspunktet for en ophedet debat om dansk krigsdeltagelse. Pensioneret oberst Lars Møller fortæller til næste Fad & Foredrag.
Krigsmuseet står på cyklen til sommer13.6.2022 10:40:16 CEST | Pressemeddelelse
Et nyt kulturfanspot danner ramme for cykelsommeren på Krigsmuseet. Der er cykelfeber i de gamle haller og du er inviteret.
Foredrag: Sådan har danskere bekæmpet pirater ved Afrikas kyster30.5.2022 09:32:48 CEST | Pressemeddelelse
I nogle af verdens farligste farvande har danskere i mange år ydet en indsats mod pirateri. Til denne måneds Fad & Foredrag fortæller seniorforsker Katja Lindskov Jacobsen fra Center for Militære Studier om det danske forsvars antipirateri-aktioner ved Afrikas øst- og vestkyst.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022